ਸਿਰਲੇਖ: ਕਰਤਾਰਪਰ ਲਾਂਘਾ: 'ਅਸੀਂ ਮੱਥਾ ਟੇਕਣ ਆਏ ਹਾਂ, ਸਟੇਜਾਂ ਤੇ ਪੰਡਾਲਾਂ ਨਾਲ ਸਾਨੂੰ ਕੀ!'\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਇਨ੍ਹਾਂ ਕਹਿਣਾ ਹੈ ਸੁਲਤਾਨਪੁਰ ਲੋਧੀ ਵਿਖੇ ਮੱਥਾ ਟੇਕਣ ਆਈ ਸਰਬਜੀਤ ਕੌਰ ਦਾ।

ਦਰਅਸਲ ਸੁਲਤਾਨਪੁਰ ਲੋਧੀ ਵਿੱਚ ਪੰਜਾਬ ਸਰਕਾਰ ਅਤੇ ਸ਼੍ਰੋਮਣੀ ਗੁਰਦੁਆਰਾ ਪ੍ਰਬੰਧਕ ਕਮੇਟੀ ਦੀਆਂ ਵੱਖੋ-ਵੱਖਰੀਆਂ ਸਟੇਜਾਂ ਹੋਣ ਬਾਰੇ ਸੋਸ਼ਲ ਮੀਡੀਆ 'ਤੇ ਕਈ ਤਰ੍ਹਾਂ ਦੀ ਬਹਿਸ ਚੱਲ ਰਹੀ ਹੈ। 

ਇਹ ਵੀ ਪੜ੍ਹੋ:

ਇਸ ਦੇ ਨਾਲ ਹੀ ਇੱਕ ਤਸਵੀਰ ਵੀ ਵਾਇਰਲ ਹੋ ਰਹੀ ਹੈ ਜਿਸ ਵਿੱਚ ਐੱਸਜੀਪੀਸੀ ਅਤੇ ਪੰਜਾਬ ਸਰਕਾਰ ਦੇ ਵੱਖੋ-ਵੱਖਰੀਆਂ ਸਟੇਜਾਂ ਦੇ ਸਾਈਨ ਬੋਰਡ ਨੇੜੇ-ਨੇੜੇ ਲੱਗੇ ਹੋਣ ਦਾ ਦਾਅਵਾ ਹੈ। 

ਸਟੇਜਾਂ ਵੱਖਰੀਆਂ ਜ਼ਰੂਰ ਲਗਾਈਆਂ ਗਈਆਂ ਹਨ, ਪਰ ਅਜਿਹੇ ਸਾਈਨ ਬੋਰਡ ਵਾਲੀ ਤਸਵੀਰ ਫਿਲਹਾਲ ਖ਼ਬਰ ਲਿਖਣ ਤੱਕ ਸਾਨੂੰ ਨਜ਼ਰ ਨਹੀਂ ਆਏ। ਪੰਜਾਬ ਸਰਕਾਰ ਦੇ ਮੁੱਖ ਪੰਡਾਲ ਦੇ ਸਾਈਨ ਬੋਰਡ ਜ਼ਰੂਰ ਹਨ। 

ਸੁਲਤਾਨਪੁਰ ਲੋਧੀ ਵਿੱਚ ਸ਼੍ਰੋਮਣੀ ਗੁਰਦੁਆਰਾ ਪ੍ਰਬੰਧਕ ਕਮੇਟੀ ਦੇ ਮੀਡੀਆ ਇੰਚਾਰਜ ਹਰਭਜਨ ਸਿੰਘ ਨੇ ਦੱਸਿਆ ਕਿ ਸਟੇਜ ਦੇ ਸਾਈਨ ਬੋਰਡ ਹਾਲੇ ਲੱਗ ਰਹੇ ਹਨ। 

ਦੋ ਸਟੇਜਾਂ ਦੀ ਦੁੱਚਿਤੀ ਨੂੰ ਲੈ ਕੇ ਅਸੀਂ ਇੱਥੇ ਪਹੁੰਚੇ ਕੁਝ ਲੋਕਾਂ ਨਾਲ ਗੱਲਬਾਤ ਕੀਤੀ। 

ਪੰਜਾਬ ਸਰਕਾਰ ਦਾ ਪੰਡਾਲ 26 ਏਕੜ ਥਾਂ ਵਿੱਚ ਬਣਾਇਆ ਗਿਆ ਹੈ ਜਿੱਥੇ 20 ਹਜ਼ਾਰ ਲੋਕ ਬੈਠ ਸਕਣਗੇ।

ਅੰਮ੍ਰਿਤਸਰ ਤੋਂ ਆਏ ਰਿਟਾਇਰਟ ਆਰਮੀ ਅਫ਼ਸਰ ਬਲਦੇਵ ਸਿੰਘ ਨੇ ਕਿਹਾ, "ਆਮ ਲੋਕਾਂ ਨੂੰ ਸਟੇਜਾਂ ਨਾਲ ਕੋਈ ਫ਼ਰਕ ਨਹੀਂ ਪੈਂਦਾ, ਨਾ ਹੀ ਅਸੀਂ ਇਸ ਵੱਲ ਧਿਆਨ ਦੇ ਰਹੇ ਹਾਂ, ਸਾਡਾ ਧਿਆਨ ਗੁਰੂ ਵੱਲ ਹੈ।"

ਬਿਨ੍ਹਾਂ ਨਾਮ ਦੱਸਿਆਂ ਇੱਕ ਸਥਾਨਕ ਦੁਕਾਨਦਾਰ ਨੇ ਕਿਹਾ, "ਸਟੇਜਾਂ ਬਾਰੇ ਤਾਂ ਲੋਕ ਉਦੋਂ ਸੋਚਣ ਜੇ ਉਹਨਾਂ ਦੇ ਰਹਿਣ ਦਾ ਇੰਤਜ਼ਾਮ ਹੋਏਗਾ। ਸਰਾਵਾਂ ਵਿੱਚ ਆਮ ਲੋਕਾਂ ਨੂੰ ਕਮਰੇ ਨਹੀਂ ਮਿਲ ਰਹੇ, ਸਿਫਾਰਸ਼ੀ ਲੋਕਾਂ ਨੂੰ ਮਿਲ ਰਹੇ ਹਨ ਅਤੇ ਟੈਂਟ ਸਿਟੀਆਂ ਹਲੇ ਸ਼ੁਰੂ ਨਹੀਂ ਹੋਈਆਂ। ਆਉਣ ਵਾਲੇ ਦਿਨਾਂ ਵਿੱਚ ਸਾਨੂੰ ਵੱਡੇ ਨੁਕਸਾਨ ਦਾ ਖਦਸ਼ਾ ਹੈ, ਉਸ ਦਾ ਕਾਰਨ ਸਿਰਫ਼ ਸਿਆਸੀ ਪਾਰਟੀਆਂ ਦਾ ਵਖਰੇਵਾਂ ਹੋਵੇਗਾ।"

ਪੰਜਾਬ ਸਰਕਾਰ ਦਾ ਪੰਡਾਲ 

ਪੰਜਾਬ ਸਰਕਾਰ ਵੱਲੋਂ ਲਗਾਇਆ ਗਿਆ ਮੁੱਖ ਪੰਡਾਲ, ਗੁਰਦੁਆਰਾ ਬੇਰ ਸਾਹਿਬ ਅਤੇ ਟੈਂਟ ਸਿਟੀ-1 ਦੇ ਨੇੜੇ ਹੈ।

ਇਸ ਪੰਡਾਲ ਦੀ ਦਿੱਖ ਲੋਕਾਂ ਲਈ ਖਿੱਚ ਦਾ ਕੇਂਦਰ ਬਣੀ ਹੋਈ ਹੈ। ਪੰਡਾਲ ਦਾ ਬਾਹਰੀ ਹਿੱਸਾ ਰਾਤ ਵੇਲੇ ਰੰਗ-ਬਿਰੰਗੀ ਰੌਸ਼ਨੀ ਨਾਲ ਸਜਦਾ ਹੈ।

ਇਹ ਪੰਡਾਲ 26 ਏਕੜ ਵਿੱਚ ਬਣਾਇਆ ਗਿਆ ਹੈ। ਇੱਥੇ 20 ਹਜ਼ਾਰ ਲੋਕਾਂ ਦੇ ਬੈਠਣ ਦਾ ਪ੍ਰਬੰਧ ਹੈ।

ਪੰਡਾਲ ਤਿਆਰ ਕਰਨ ਵਾਲੀ ਕੰਪਨੀ ਦੇ ਨੁਮਾਇੰਦੇ ਨੇ ਸਾਨੂੰ ਦੱਸਿਆ ਕਿ ਪ੍ਰਧਾਨ ਮੰਤਰੀ ਲਾਊਂਜ, ਰਾਸ਼ਟਰਪਤੀ ਲਾਊਂਜ, ਸੰਸਦਾਂ ਮੈਂਬਰਾਂ ਅਤੇ ਵਿਧਾਇਕਾਂ ਲਈ ਵੱਖਰੇ ਲਾਊਂਜ, ਪ੍ਰਸ਼ਾਸਨਿਕ ਅਤੇ ਪੁਲਿਸ ਅਫਸਰਾਂ ਲਈ ਵੱਖਰੇ ਲਾਊਂਜ ਵੀ ਹਨ। 

5 ਨਵੰਬਰ ਤੋਂ ਇਹ ਪੰਡਾਲ ਲੋਕਾਂ ਲਈ ਖੋਲ੍ਹਿਆ ਜਾਣਾ ਹੈ, ਇਹ ਪੰਡਾਲ ਪੂਰੀ ਤਰ੍ਹਾਂ ਤਿਆਰ ਹੋਣ ਦਾ ਦਾਅਵਾ ਕੀਤਾ ਜਾ ਰਿਹਾ ਹੈ।

ਸ਼੍ਰੋਮਣੀ ਕਮੇਟੀ ਦੇ ਪੰਡਾਲ ਦੀ ਹਾਲੇ ਤਿਆਰੀ ਚੱਲ ਰਹੀ ਹੈ।

ਐੱਸਜੀਪੀਸੀ ਦਾ ਪੰਡਾਲ 

ਸ਼੍ਰੋਮਣੀ ਗੁਰਦੁਆਰਾ ਪ੍ਰਬੰਧਕ ਕਮੇਟੀ ਦਾ ਸਟੇਜ ਗੁਰਦੁਆਰਾ ਹੱਟ ਸਾਹਿਬ...